Lav et referat af nedenstående tekst:

Tekst:
- Hello northjutlanders. This is Strongest Basics JCW. I have some messenger to your all. Jasper Willumsen ved godt, at han ikke taler engelsk til perfektion. Alligevel er han de seneste uger gået hen og blevet en darling på de sociale medier, hvor den nordjyske bodybuilder hitter med punchlines som "Live in the f*cking now". Særligt på Instagram er han blevet populær, hvor Anders Hemmingsen med mere end en million følgere har delt indhold fra Jasper Willumsens profil @jc_willumsen. - Nogle gør selvfølgelig også lidt nar af det og griner af det, for jeg er ikke den bedste til engelsk, og jeg var heller ikke den bedste i skolen til det. Men jeg er nu engang den, jeg er, og som mennesker har vi alle de fejl og mangler, som vi nu engang har, og jeg har ikke nogen problemer ved at stå ved den, jeg er, fortæller Jasper Willumsen til TV2 Nord. Folk er vilde med, at Jasper Willumsen opfordrer til at leve i nuet på trods af, at coronapandemien påvirker vores allesammens dagligdag, og at han er ligeglad med, at han ikke er verdensmester til engelsk, når han optager videoerne med budskaber til sine følgere. - Folk så frem til februar, hvor de sagde, at der ville blive åbnet op, men ved at du hele tiden ser frem, så er du ikke i nu'et. Så nyder du ikke øjeblikket, forklarer Jasper Willumsen. Sætter et aftryk hos folk Jasper Willumsen er glad for at kunne bringe smil frem blandt de mange mennesker, som ser hans videoer. - Det giver mig en dejlig følelse, at jeg kan hjælpe mine medmennesker, siger Jasper Willumsen. Han har på ganske kort tid fået knap 6.000 følgere på Instagram, og han er blevet kontaktet af blandt andet et reklamebureau. - Jeg har ikke oplevet nogen privatbeskeder, der er negative endnu. Det er noget af en oplevelse, men jeg tager det hele med, fordi det er jo spændende, fortæller Jasper Willumsen. Selvom nogle folk morer sig over hans til tider gebrokne engelsk, gør det ham ikke spor. - Ved at de ser min video, så har jeg ramt dem. Jeg har jo lavet et indtryk i deres sind, siger Jasper Willumsen.

Referat:
Bodybuilder Jasper Willumsen fra Aalborg har de seneste uger taget de sociale medier med storm. Det nordjyske muskelbundt laver videoer, hvor han opfordrer folk til leve i nuet og få det bedste ud af situationen til trods for coronapandemien.